**BILJEŠKE UZ FINANCIJSKE IZVJEŠTAJE ZA RAZDOBLJE**

**OD 1. SIJEČNJA DO 31. PROSINCA 2023. GODINE**

**Broj RKP-a:** 42897

**Matični broj:** 02262207 ; **OIB:**66184539220 **Naziv i adresa obveznika:** Osnovna škola Bartola Kašića, Vrisnička 4, Zagreb

**Oznaka razine:** 31

**Šifra djelatnosti, razdjel:** 8520

**Šifra županije/grada/općine:** 133 GRAD ZAGREB

**Žiro račun:** HR5523600001101973894

Osnovna škola Bartola Kašića posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

**Broj RKP-a:** 42897

**Matični broj:** 02262207 ; **OIB:**66184539220 **Naziv i adresa obveznika:** Osnovna škola Bartola Kašića, Vrisnička 4, Zagreb

**Oznaka razine:** 31

**Šifra djelatnosti, razdjel:** 8520

**Šifra županije/grada/općine:** 133 GRAD ZAGREB

**Žiro račun:** HR5523600001101973894

**BILJEŠKE UZ OBRAZAC PR-RAS**

U izvještajnom razdoblju ostvareni su:

**I. UKUPNI PRIHODI POSLOVANJA**, u iznosu od (ŠIFRA 6) **2.660.449,68€**:

* Prihodi iz nenadležnog proračuna (ŠIFRA 636) 1.946.596,79€

Odnose se na prihode iz ministarstva za plaće i ostale naknade za obrazovanje, a veći su u odnosu na 2022. godinu zbog povećanja broja djelatnika (nova radna mjesta, zamjene za bolovanja), povećanja osnovice plaća i povećanja iznosa materijalnih prava (regres, božićnica, dar djeci). Na prihode iz nenadležnog proračuna odnose se i prihodi za nabavu udžbenika za učenike koji u odnosu na 2022. godinu bilježe malo smanjenje (ŠIFRA 6362 = 41.208,30€).

* Tekući prijenosi između proračunskih korisnika istog proračuna (ŠIFRA 6391) 316,00€

Prihod za Medni dan 2023. godine.

* Ostali nespomenuti prihodi (ŠIFRA 6526) 96.773,96€

Ovi prihodi se odnose na uplate učenika za prehranu, produženi boravak, literaturu, nastavni materijal i slično. U odnosu na 2022. godinu prihodi su se smanjili zbog uvođenja jednog besplatnog obroka u škole za sve učenike. Ministarstvo znanosti i obrazovanja financira trošak obroka u iznosu od 1,33€/po učeniku.

* Prihodi od pruženih usluga (ŠIFRA 6615) 31.484,24€

Vlastiti prihodi uključuju prihode od zakupa prostora hola, sportske dvorane i učionica. U odnosu na 2022. godinu, vlastiti prihodi su se u 2023. godini znatno povećali zbog povećanja korisnika koji koriste najam.

* Donacije od pravnih i fizičkih osoba (ŠIFRA 663) 13.650,82€

Zabilježeno je povećanje prihoda od donacija u odnosu na 2022. godinu zbog održavanja uskršnjeg i božićnog sajma roditelja i učenika naše Škole.

* Prihodi iz proračuna Grada Zagreba **(ŠIFRA 67) 570.985,87€**
* prihodi za financiranje rashoda poslovanja (ŠIFRA 6711) 541.288,32€

U odnosu na 2022. godinu prihodi su se povećali. Prihodi iz proračuna Grada Zagreba odnose se na financiranje redovnog poslovanja. To uključuje prihode za financiranje plaća i materijalnih prava za zaposlene u Programima Produženog boravka i Vikenda u sportske dvorane i financiranje plaća i materijalnih prava za pomoćnike u nastavi, kao i financiranje naknada troškova zaposlenika kao što su stručna usavršavanja i službena putovanja. Iz prihoda proračuna Grada Zagreba financiraju se materijalni rashodi koji se odnose na troškove tekućeg poslovanja, troškovi uredskog materijala, energije, materijala za tekuće i investicijsko održavanje, kao i usluge telefona, prijevoza, bankarske, računalne i zdravstvene usluge. Prihodima iz proračuna Grada Zagreba sufinancira se i školska prehrana za učenike. Grad redovno i kontinuirano uplaćuje za troškove poslovanja Škole.

* prihodi za nabavu nefinancijske imovine (ŠIFRA 6712) 29.697,55€

 Prihodi se odnose za financiranje rashoda:

* nabava knjiga za knjižnicu u 2023.
* novi uređaji u školskoj kuhinji

Škola je u procesu obnove zastarjelih kuhinjskih uređaja kako bismo se mogli odvojiti od OŠ I. Meštrovića te samostalno krenuti kuhati ručkove za naše učenike. Spomenuta Škola nam uslužno kuha ručkove.

* te za nove laptope za informatiku.

**II. UKUPNI RASHODI POSLOVANJA**, (ŠIFRA 3) u iznosu od **2.504.162,43€:**

* Rashodi za zaposlene (ŠIFRA 31) 1.981.287,24€

Veći rashodi za plaće i ostali rashodi za zaposlene u odnosu na 2022. godinu (plaće za redovan rad i doprinosi, prekovremeni sati i posebni uvjeti rada). Isplata razlike osnovice po sudskim presudama.

* Materijalni rashodi (ŠIFRA 32) 443.937,04€
* Financijski rashodi (ŠIFRA 34) 6.596,23€
* Naknade građanima i kućanstvima (ŠIFRA 37) 69.324,94€

Materijalni rashodi koji se odnose na rashode za naknade troškova zaposlenima, rashode za materijal i energiju, rashode za usluge i rashode za naknade troškova osobama izvan radnog odnosa promijenili su se u odnosu na 2022. godinu. Povećala su službena putovanja profesora na edukacije. Trošak sirovina i materijala se povećao pod utjecajem inflacije, kao i svih materijalnih rashoda (sitni inventar, materijal za održavanje, usluga održavanja). Troškovi namirnica su se povećali zbog uvođenja besplatnog obroka za sve učenike. Povećali su troškovi materijala i usluga za investicijsko održavanje jer je Škola stara (1985.) i često moramo nešto popravljati ili mijenjati. Usluge telefona, pošte i prijevoza su se povećale jer na taj konto su knjiženi troškovi autobusnog prijevoza učenika na razne izlete i terensku nastavu. Ostale usluge su se povećale zbog održavanja nastave prema modelu A. Odnosi se na uslugu kuhanja ručkova za učenike 1. - 4. razreda od strane druge škole za nas. Financijski rashodi su se znatno promijenili u odnosu na 2022. godinu zbog isplata zateznih kamata po sudskoj presudi, dok kod rashoda za naknade građanima i kućanstvima bilježimo veliki rast u odnosu na 2022. godinu zbog izdavanja računa nakladnika za radne bilježnice direktno Školama. Tekuće donacije u naravi se odnose na troškove kupovine menstrualnih potrepština za učenice od 1. do 8. razreda.

**III. RASHODI ZA NABAVU NEFINANCIJSKE IMOVINE**

**(ŠIFRA 4) u iznosu od 90.537,00€.**

U procesu smo obnove i zamjene zastarjelih uređaja u školskoj kuhinji te moderniziranje iste. Prošle godine nam je Grad kupio dva hladnjaka te profesionalnu perilicu posuđa. Zastarjela informatička oprema je obnovljena, kupljeni su laptopi.

**BILJEŠKE UZ OBRAZAC BILANCA**

Ukupna imovina jednaka je obvezama i vlastitim izvorima, te **B001** i **B003** iznose **1.521.575,61€.**

Primjenjivane su stope ispravka vrijednosti prema Pravilniku o proračunu.

Financijska imovina, **ŠIFRA 1**, iznosi **343.537,33€**:

* Novac na računu i blagajni (ŠIFRA 11) 130.121,93€
* Potraživanja za prihode poslovanja (ŠIFRA 16) 20.667,71€

Osnovna škola Bartola Kašića nema ugovorene odnose koji mogu postati obveza ili imovina (dana kreditna pisma, hipoteke i slično) i nema sudske sporove u tijeku.

**BILJEŠKE UZ OBRAZAC RAS-FUNKCIJSKI**

Osnovno obrazovanje - rashodi za temeljnu funkciju ŠIFRA 09 iznose 2.594.699,43€. U odnosu na 2022. godinu rashodi su povećali znatno zbog povećanja cijena usred inflacije, povećanje plaća i povećanih potreba za održavanje nastave.

**BILJEŠKE UZ OBRAZAC PROMJENE U VRIJEDNOSTI I OBUJMU IMOVINE I OBVEZA**

Osnovna škola Bartola Kašića ima promjena u vrijednosti i obujmu imovine. Imovina je imala sadašnju vrijednost kod rashodovanja imovine koja više nije u upotrebi. Ministarstvo znanosti i obrazovanja isknjižilo je imovinu koja se vodila u poslovnim knigama iz projekta Podrška provedbi Cjelovite kurikularne reforme i preneslo je na Škole.

**BILJEŠKE UZ OBRAZAC OBVEZE**

Dana 31.12.2023. godine ukupne obveze, **šifra V006,** iznose 213.687,76€. Obveze se odnose na plaće i materijalne troškove.

Dana 31.12.2023. godine ukupne nepodmirene nedospjele obveze, **V009**, iznose **197.447,80€,** odnose se na obveze za zaposlene, za plaće u siječnju 2024. godine, račune čije dospijeće plaćanja je u idućoj godini.

 Ravnateljica:

Dijana Kopčić, dipl.ing.